P R O I E C T
A C T  A D I Ţ I O N A L  NR. 38 /.......................2024
LA CONTRACTUL DE DELEGARE A GESTIUNII SERVICIILOR PUBLICE 
DE ALIMENTARE CU APĂ ŞI DE CANALIZARE 

nr. 932, încheiat în data de 19.01.2010
Părţile,

ASOCIAŢIA DE DEZVOLTARE INTERCOMUNITARĂ APĂ - CANAL TIMIŞ, cu sediul în municipiul Timișoara, str. Telegrafului, nr. 26, jud. Timiș, înscrisă în Registrul Asociațiilor și Fundațiilor de la grefa Judecătoriei Timişoara, sub nr. 65/2008, reprezentată de dl. Alexandru Constantin Proteasa, în calitate de Preşedinte al Asociaţiei, 

și 

AQUATIM S.A., având codul unic de înregistrare nr. 3041480, înmatriculată la Oficiul Registrul Comerţului TIMIŞ sub numărul J35/4096/1992, cu sediul principal în municipiul Timişoara, str. Gheorghe Lazăr, nr. 11/A, judeţul  Timiş, reprezentată de dl. Gheorghe Stînean, în calitate de Director Tehnic,
Luând în considerare următoarele aspecte:

· La data de 06.09.2024, Autoritatea Națională de Reglementare pentru Serviciile Comunitare de Utilități Publice (ANRSC) a emis AVIZUL CONFORM nr. 7957 pentru Strategia de tarifare aferentă planului de afaceri pentru investițiile în infrastructura de apă și apă uzată dezvoltate de operatorul regional Aquatim S.A. În cadrul documentului ce reprezintă Avizul conform nr. 7957/06.09.2024, ANRSC a precizat concret că Strategia de tarifare aferentă planului de afaceri, împreună cu Strategia privind redevența și formula de ajustare tarifară vor fi prezentare spre aprobare în Adunarea generală a Asociaților din cadrul Asociației de Dezvoltare Intercomunitară Apă-Canal Timiș, în termen de maxim 60 de zile de la data emiterii avizului conform, potrivit dispozițiilor art. 36^6, alin. (3) din Legea nr. 241/20026 privind serviciul de alimentare cu apă și de canalizare, republicată, cu modificările și completările ulterioare.

· Adoptarea noilor strategii, menționate mai sus, conduc la modificarea unor elemente ale Contractului de delegare a gestiunii serviciilor publice de alimentare cu apă și de canalizare, încheiat sub nr. 932/19.01.2010, respectiv a dispozițiilor art. 36 și art. 39, pct. 2,

am hotărât modificarea Contractului de delegare a gestiunii serviciilor publice de alimentare cu apă și de canalizare, după cum urmează:
ART. 1. Se modifică dispozițiile art. 36 și vor avea următorul conținut: 
«1. Operatorul este autorizat să furnizeze Utilizatorilor servicii de alimentare cu apă şi de canalizare, în condiţiile stipulate în Titlul III al Dispoziţiilor Speciale – Partea Comună.

2.  La Data Intrării în Vigoare, Operatorul va aplica preţurile şi tarifele indicate în ANEXA NR. II.1. la Dispoziţiile Speciale – Partea de Apă şi ANEXA NR. III.1. la Dispoziţiile Speciale – Partea de Canalizare.

3.   Operatorul va încasa toate veniturile rezultate din aplicarea preţurilor şi tarifelor către Utilizatorii Serviciilor. Operatorul va încasa de asemenea toate veniturile rezultate din serviciile şi lucrările de instalare şi, dacă este cazul, întreţinerea contoarelor, prestări executate pentru terţi, lucrări care sunt făcute pe cheltuiala utilizatorilor în condiţiile legii, precum şi costurile şi penalităţile legate de întreruperea şi reluarea alimentării.

4.  Preţurile şi tarifele practicate pentru serviciile de apă şi de canalizare se vor baza pe principiul acoperirii tuturor costurilor aferente activităților și vor fi ajustate pentru a reflecta inflaţia şi pentru a asigura recuperarea integrală a cheltuielilor şi îndeplinirea angajamentelor financiare ale operatorului pe întreaga perioadă de valabilitate a Contractului, după cum urmează:

 Fiecare tarif va fi majorat pentru  a acoperi/ asigura: 

(a) toate cheltuielile directe de operare şi exploatare (inclusiv, fără a se limita la, redevenţe);

(b) costurile de întreţinere şi reparaţii;

(c) amortizare şi depreciere;

(d) cheltuielile financiare (inclusiv cu dobânda şi rambursarea capitalului); 

(e) investiţii obligatorii necesare pentru înlocuirea, reabilitarea şi modernizarea bunurilor existente şi orice altă investiţie necesară pentru scopul implementării proiectelor cofinanţate din Fondurile de Coeziune ale UE; 

(f) profitul Operatorului, care urmează a fi integral folosit conform prevederilor legale.
Fiecare tarif va fi de asemenea majorat în termeni reali în conformitate cu strategia tarifară de mai jos:

	Strategia de tarifare
	Preț/Tarif inițial

Pn/Tn

01.07.2023
	Ajustări în termeni reali (în procente)

	Specificație
	
	

	Anul
	
	

	
	
	01.01.2025
	01.01.2026
	01.01.2027
	01.01.2028
	01.01.2029

	Preț apă în întreaga arie de operare
	6.08
	17.87%
	    8.11%
	6.02%
	3.04%
	2.58%

	Tarif apă uzată și epurare în întreaga arie de operare
	6.12
	19.24%
	7.62%
	3.55%
	1.88%
	4.04%


Ajustările tarifelor în termeni reali prevăzute la paragraful anterior nu includ: (a) inflaţia din perioada cuprinsă între ajustările tarifare realizate în conformitate cu același paragraf şi (b) TVA.

Redevenţa anuală poate fi o sumă egală cu valoarea amortizării mijloacelor fixe delegate de la unităţile administrativ-teritoriale către  AQUATIM S.A., dacă această amortizare ar fi permisă. Valoarea anuală a Redevenţei va fi cel puţin egală cu valoarea serviciului datoriei operatorului pentru acel an inclusiv Contractele de Împrumut Internaţionale.

5.  Structura tarifelor şi nivelele de tarifare trebuie să descurajeze risipa şi consumul în exces şi trebuie să fie stabilite astfel încât să nu depăşească gradul de suportabilitate al consumatorilor.

6.  Valorile efective ale preţurilor/tarifelor la Data Intrării în Vigoare pentru toate localităţile se găsesc: pentru apă în ANEXA NR. II. 1 – Preţul pentru Apă din Dispoziţiile Speciale – Partea de Apă, iar pentru canal în ANEXA NR.III.1 - Preţul pentru Canalizare din Dispoziţiile Speciale – Partea de Canalizare.

7. Strategia de tarifare presupune ajustări tarifare ale prețurilor și tarifelor în fiecare an, pentru perioada 2025-2029, cel târziu până la data de 1 ianuarie, atât în termeni reali, cât și cu inflația, conform următoarei formule de ajustare tarifară:
Prețn+i  / Tarif n+i = Prețn  / Tarif n x (1+a n+1) x (1+a n+2) x ….. x (1+a n+i) x I n+i
unde:

Pn+i / Tn+i – prețul / tariful la data “n+i”;

Pn / Tn – prețul / tariful iniţial la data de 01.07.2023;

an+1, an+2 , ...., an+i – Ajustarea în termeni reali a prețului / tarifului la data n+1, n+2, ... respectiv n+i;

In+i – inflaţia aferentă ajustării “n+i”, care se calculează conform următoarei formule: 

                  CPI x (1+INF)m /12
I n+i  = ____________________
                           IPI

unde:

ICP – indicele prețurilor curent, respectiv cel mai recent indice al prețurilor disponibil, la data solicitării;

IPI - indicele prețurilor inițial, la data 1 iulie 2023;

INF – rata inflației pentru perioada de 12 luni înainte de cel mai recent indice al prețurilor disponibil; 

m - numărul de luni între data celui mai recent indice al prețurilor disponibil și data efectivă de aplicare a noului preț / tarif;

indicele prețurilor – indicele prețurilor de consum total publicat lunar de Institutul Național de Statistică.

În cazul în care inflația cumulată de la ultima ajustare depășește 4% se pot solicita până la maximum două ajustări intermediare doar cu inflația, conform formulei de ajustare tarifară.
8.   De asemenea, Părţile convin ca:

· a) preţurile la apa și tarifele la canalizare să fie ajustate în funcţie de modificarea costurilor de exploatare şi de finanţare ale Operatorului, incluzând plata datoriilor şi dobânzilor aferente Contractelor de Împrumut inclusiv Contractelor de Împrumut Internaționale, intervenite în legătură cu realizarea de Lucrări de Investiţii din programul aprobat precum şi din necesitatea executării unor Lucrări de Investiţii ca:

· Lucrări de Investiţii necesare pentru îndeplinirea programelor impuse de cerinţele privind protecţia mediului;

· Lucrări de Investiţii solicitate de Autoritatea Delegantă; 

· Cofinanţarea unor programe de Lucrări de Investiţii din fonduri atrase de la Uniunea Europeană;

b) preţurile la apă si tarifele la canalizare să fie ajustate ori de câte ori se constată o modificare semnificativă a situaţiei iniţiale, componenta de ajustare stabilindu-se în conformitate cu termenii prezentului Contract de Delegare şi cu orice alte mecanisme de ajustare, pentru a lua în considerare, dar nu limitat, următoarele:

i.  Modificări ale legislaţiei care influenţează costurile de exploatare, financiare sau activităţile de investiţii ale Operatorului;

ii. Orice modificare a costurilor principalelor materii prime şi materiale care influenţează echilibrul financiar al Operatorului;

iii. Modificări în ce priveşte nivelul impozitelor şi al costurilor sociale ale Operatorului, precum şi costurile derivând din impunerea unor contracte de asigurări;

iv. Modificări ale ratei de schimb valutar;

v. Reducerea cantităţilor de apă vândută cu mai mult de 10% în medie pe an.

vi. Cazuri justificate de neacoperire a costurilor de exploatare

În toate cazurile de solicitări pentru modificarea structurii şi nivelelor preţurilor şi/sau tarifelor se va aplica metodologia de ajustare şi modificare a preţurilor/tarifelor elaborată de ANRSC şi orice prevederi ale legislaţiei în vigoare precum şi prevederile Contractelor de Împrumut Internaţionale.

9. În cazul în care o localitate nu are servicii de apă sau de canalizare în prezent, în momentul în care va beneficia de servicii de apă sau de canalizare se va aplica preţul şi/sau tariful unic.

10. În cazul localităților în care situaţia preţurilor şi/sau tarifelor actuale nu este foarte clară sau în cazul în care după începerea operării se constată modificări semnificative în nivelul costurilor de operare comparativ cu evidenţele prezentate înainte de preluare, la cel mult 6 luni de la începerea operării AQUATIM S.A. are posibilitatea să modifice strategia de tarifare pe baza costurilor efective înregistrate.

11. Prin acceptarea şi semnarea prezentului Contract de Delegare a gestiunii, Consiliile Locale ale unităţilor administrativ-teritoriale acceptă acest mecanism de tarifare. 

12. Pana la 1 ianuarie a fiecărui an se va actualiza proiecţia financiară a Planului de Afaceri al Operatorului, ce va estima necesitatea de ajustări de preţuri/tarife suplimentare. În cazul în care aceste creşteri de preţuri/tarife suplimentare sunt necesare, Operatorul va pregăti un studiu în acest sens care va fi supus aprobării fiecărei unităţi administrativ-teritoriale prin intermediul Asociaţiei. Preţurile şi tarifele vor include toate costurile ocazionate de sarcinile apărute ulterior semnării Contractului de Delegare a gestiunii.

13. Operatorul are obligaţia de a prezenta Autorităţii Delegante metodologia de calcul a preţurilor/tarifelor de apă şi de canalizare înaintea fiecărei majorări suplimentare. Autoritatea Delegantă are obligaţia ca în termen de 15 zile de la depunerea documentaţiei de către Operator să aprobe noile preţuri şi tarife propuse sau să prezinte eventualele obiecţii la modalitatea de calcul către Operator. În cazul în care Autoritatea Delegantă nu prezintă un răspuns în termenul stipulat se va considera că aceasta a acceptat noile preţuri şi tarife.

14. Conform prevederilor legale, Operatorul va prezenta la ANRSC documentaţia de ajustare a preţurilor şi tarifelor conform legislaţiei în vigoare şi metodologiei de calcul prezentate. 

15. În cazul în care Unităţile Administrative Teritoriale şi/sau Asociaţia de Dezvoltare Intercomunitară refuză să permită operatorului să aplice strategia de tarifare conform prezentului Contract de Delegare, acestea sunt obligate să suporte din bugetul propriu pierderea potenţială de venituri ca urmare a acestui lucru. În această situaţie Unităţile Administrative Teritoriale şi/sau Asociaţia de Dezvoltare Intercomunitară sunt obligate să prevadă în bugetul de venituri şi cheltuieli propriu, cu prima rectificare sau cel târziu la adoptarea bugetului nou, sumele de care Operatorul a fost lipsit. Plata acestor sume trebuie făcută lunar până la revizuirea deciziei.»
ART. 2. Se modifică dispozițiile art. 39, punctul 2 și vor avea următorul conținut: 

«2. Redevenţa poate fi o sumă egală cu valoarea amortizării mijloacelor fixe delegate de la unitățile administrativ-teritoriale către AQUATIM S.A., dacă această amortizare ar fi permisă. Valoarea anuală a redevenţei va fi cel puţin egală cu valoarea serviciului datoriei Operatorului pentru acel an.

Operatorul va plăti Autorităţii Delegante o redevenţă în termenii şi condiţiile prevăzute mai jos: 

1) Operatorul va plăti unităţilor administrativ teritoriale semnatare ale contractului de delegare, redevenţa, după cum urmează:

	Tipul unităţii administrativ teritoriale
	Nivel actual al redevenței - 2024
	Începând cu 01.01.2025
	Începând cu 01.01.2026
	Începând cu 01.01.2027
	Începând cu 01.01.2028
	Începând cu 01.01.2029

	Comune
	40.000 lei
	107.600 lei
	131.272 lei
	157.526 lei
	170.129 lei
	193.947 lei

	Orașe
	100.000 lei
	269.000 lei
	328.180 lei
	393.816 lei
	425.321 lei
	484.866 lei

	Municipiul Timișoara
	13.000.000 lei
	34.970.000 lei
	42.663.400 lei
	51.196.080 lei
	55.291.766 lei
	63.032.614 lei

	Alte municipii
	-
	5.245.500 lei
	6.399.510 lei
	7.679.412 lei
	8.293.765 lei
	9.454.892 lei


2) Redevența se va plăti în fiecare an de către Operator pentru exercițiul financiar în curs, dar numai după Data Intrării în Vigoare și includerea în preț/tarif în tranșe trimestriale plătibile pănă la data de 15 a ultimei luni din trimestru. Unitățile administrativ teritoriale semnatare ale contractului de delegare, respectiv Asociația, în cazul prevăzut de alin. 6) de mai jos, potrivit O.U.G. 198/2005 privind constituirea, alimentarea și utilizarea Fondului de întreținere, înlocuire și Dezvoltare (IID), vor returna redevența plătită de către operator în termen de 5 zile. În situația în care redevența nu este returnată integral operatorului, acesta este îndreptățit să achite la următoarea tranșă numai diferența rezultată dintre suma datorată la acea dată și cea nereturnată de către unitatea administrativ teritorial, respectiv Asociația;

3) Plata Redevenței va reveni exclusiv Operatorului, iar acesta nu va avea dreptul să considere faptul că Autoritatea Deleganta nu a solicitat efectuarea plății ca un motiv pentru neefectuarea de către Operator la timp a plăților privind Redevența;

4) Valoarea și scadența Redevenței pot fi modificate prin acordul Părților, cu precădere în situația în care se va modifica valoarea prognozată a amortizării mijloacelor fixe delegate de la unitățile administrativ-teritoriale către AQUATIM S.A, valoare care a fost luată în calcul în cadrul strategiei redevenței;

5)  Redevența va reveni Localităților semnatare, Proporțional;

6)  În cazul unui transfer către Asociație a competențelor Localităților privind Serviciile, Redevența se va plăti Asociației;

7) În cazul înlocuirii sistemului Redevenței cu un nou sistem de amortizări și provizioane, acest nou sistem va fi automat aplicat prezentului Contract de delegare. »
Celelalte prevederi ale Contractului de delegare a gestiunii serviciilor publice de alimentare cu apă şi de canalizare rămân neschimbate.

	Pentru

